
 11.3.2022
 BG
 Официален вестник на Европейския съюз
 L 84/2
 РЕГЛАМЕНТ ЗА ИЗПЪЛНЕНИЕ (ЕС) 2022/408 НА СЪВЕТА
 от 10 март 2022 година
 за прилагане на Регламент (ЕС) No 269/2014 относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 269/2014 на Съвета от 17 март 2014 г. относно ограничителни мерки по отношение на действия, подкопаващи или застрашаващи териториалната цялост, суверенитета и независимостта на Украйна (1), и по-специално член 14, параграфи 1 и 3 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 17 март 2014 г. Съветът прие Регламент (ЕС) No 269/2014.
 (2)
 Въз основа на преглед, извършен от Съвета, следва да бъде изменена информацията относно 37 лица и шест образувания в приложение I към Регламент (ЕС) No 269/2014.
 (3)
 Приложение I към Регламент (ЕС) No 269/2014 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент (ЕС) No 269/2014 се изменя съгласно приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 10 март 2022 година.
 За Съвета
 Председател
 J.-Y. LE DRIAN
 (1) ОВ L 78, 17.3.2014 г., стр. 6.
 ПРИЛОЖЕНИЕ
 В приложение I към Регламент (ЕС) No 269/2014 вписванията за изброените по-долу лица и образувания се заменят със следните вписвания:
 Лица
 Име
 Идентифицираща информация
 Основания
 Дата на вписване
 „4.
 Denis Valentinovich BEREZOVSKIY
 (Денис Валентинович БЕРЕЗОВСКИЙ)
 Denys Valentynovych BEREZOVSKYY
 (Денис Валентинович БЕРЕЗОВСЬКИЙ)
 Пол: мъжки
 Дата на раждане: 15.7.1974 г.
 Място на раждане: Харков, Украинска ССР (понастоящем Украйна)
 На 1 март 2014 г. Березовский е назначен за командващ военноморския флот на Украйна, но след това полага клетва пред въоръжените сили на Крим, с което нарушава клетвата си към украинския флот.
 До октомври 2015 г. е заместник-командващ Черноморския флот на Руската федерация.
 Заместник-командващ Тихоокеанския флот на Руската федерация и вицеадмирал.
 17.3.2014 г.
 8.
 Sergey Pavlovych TSEKOV
 (Сергей Павлович ЦЕКОВ)
 Serhiy Pavlovych TSEKOV
 (Сергiй Павлович ЦЕКОВ)
 Пол: мъжки
 Дата на раждане: 28.9.1953 г. или 28.8.1953 г.
 Място на раждане: Симферопол, Украйна
 Като заместник-председател на Върховната рада на Крим Цеков слага начало заедно със Сергей Аксьонов на незаконното сваляне на правителството на Автономната „република Крим“. Той привлича към това действие Владимир Константинов, заплашвайки го с уволнение. Публично признава, че инициативата да се поканят руски военни да окупират Върховната рада на Крим е дошла от депутати в Парламента на Крим. Един от първите кримски лидери, които публично поискаха анексирането на Крим от Русия.
 Считано от 2014 г., е член на Съвета на федерацията на Руската федерация от т.нар. „Република Крим“, преизбран през септември 2019 г. Член на Комисията по международни въпроси към Съвета на федерацията.
 17.3.2014 г.
 17.
 Sergei Vladimirovich ZHELEZNYAK
 (Сергей Владимирович ЖЕЛЕЗНЯК)
 Пол: мъжки
